Mozgókép: Kincsásók
Brazília. Kalandor-tábor. Kósza,
Deréknövésű s vélem egykorú
Legény. (Enyémmel élte egysorú.)
Kantinban tangó jár se vége-hossza.

Tömött zacskóját indián orozza,
Villog a penge gyors a vérbosszú.
(E gyász még fáj s már támad új ború:)
Lovas-futár a heti postát hozza.

Polgár-apától feddő üzenet:
"Jobb volna otthon ásni kőszenet."
Nőírás: baj-gond néhány gyűrött sorban.

A kétely mérgét inni kocsma-borban:
E bánya mély, de gyöngye tán hamis,
Vagy meddig gyémánt és meddig kavics?!
 
Versek
Szonettek